als_Latn dik_Latn sag_Latn
Një fëmijë 12-vjeçar është plagosur me plumb rikoshet mëngjesin e të enjtes.
Ngjarja e rëndë është shënuar në lagjen nr. 1 në Durrës ku persona të paidentifikuar kanë qëlluar me armë zjarri në drejtim të shtëpisë së Denis Shtrazës.
“Për pasojë, ka mbetur i plagosur nga një plumb rikoshet fëmija 12 vjeç, i cili ndodhet në spital jashtë rrezikut për jetën”, bën të ditur Policia e Durrësit.
Mësohet se fëmija i plagosur është nipi i Denis Shtrazës.
Ky i fundit është arrestuar pasi dyshohet se ka gisht në rrëmbimin dhe vrasjen e Gaz Çollakut.
Disa media thonë se Shtraza është mik i Emiljano Shullazit.
Kështu, seriali i vrasjeve dhe i dhunës me epiqendër Durrësin duket se nuk ka ndërmend të ndalet.
Burimet thonë se fëmija ka mbërritur në Spitalin e Traumës në Tiranë në mesnatë.
Sipas News24, plumbi i kishte shpuar kafkën tejpërtej.
Por për fat, fëmija është jashtë rrezikut për jetën.
Grupi hetimor ka nisur mbledhjen e provave në vendngjarje, ndërsa nuk dihet asgjë rreth identitetit të autorëve.
Banesa e Denis Shtrazës është qëlluar rreth 30 herë me breshëri automatiku.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn